Secția ATI pentru bebeluși de la Spitalul Marie Curie a primit 800.000 de lei, în urma presiunilor mediatice.
Secția ATI pentru bebeluși de la Spitalul Marie Curie a primit 800.000 de lei. Cu acești bani secția poate funcționa până la sfârșitul anului. 30 de nou-născuți au pierit anul acesta în timp ce așteptau un loc liber în secția specială.
Secția de terapie intensivă pentru nou-născuți care tratează cele mai grave cazuri din țară a primit bani pentru funcționare după ce jurnaliștii de la Aleph News au semnalat problema.Doctorul Cătălin Cârstoveanu, șeful ATI de la spitalul pentru copii Marie Curie, a trimis luna trecută un memoriu ministerului Sănătății. Răspunsul a fost incredibil: "Mai faceți o cerere." Medicul s-a conformat și după încă o rundă de birocrație a fost trimis un control la spital. Între timp, zeci de bebeluși în stare gravă nu aveau unde să fie tratați.Secția ATI pentru bebeluși de la Spitalul Marie Curie a primit 800.000 de lei ca să poată funcționa până la sfârșitul anului. Din ianuarie încolo trebuie alte fonduri. Din cauza lipsei de bani, 30 de nou-născuți au pierit anul acesta în timp ce așteptau un loc liber în secția specială. Iar în acest moment, 25 de prunci din toată țara așteaptă transferul la clinica specializată din Capitală.